paragraph_text: Sveopći židovski radnički savez u Litvi, Poljskoj i Rusiji (jidiš: אַלגעמײנער ייִדישער אַרבעטער־בונד אין ליטע, פּױלן און רוסלאַנד<ref>נ. אַ. בוכבינדער: די געשיכטע פֿון דער ייִדישער אַרבעטער־באַװעגונג אין רוסלאַנד. לױט ניט־געדרוקטע אַרכיװ־מאַטעריאַלן. טאַמאַר, 1931.  Algemeyner Yidisher Arbeter Bund in Liteh, Poyln un Rusland), općenito zvan Bund (jidiš: בונד‎, srodno njemačkom Bund, u značenju saveza ili unije), ili Židovski radnički savez, bila je sekularna židovska stranka u Ruskom Carstvu, aktivna između 1897. i 1920. godine. Godine 1917. je poljski dio Bunda, što datira od vremena kad je Poljska bila teritorij Ruskog Carstva, odvojio se od ruskog Bunda i stvorio novi poljski Svepoći radnički savez koji je nastavio djelovati u Poljskoj u godinama između dvaju svjetskih ratova. Ruski Bund je raspušten 1920. i inkorporiran u Komunističku partiju. Ostali ostatci Bunda preživjeli su u raznim državama (npr. Latvija, Rumunjska). Člana Bunda nazivalo se bundistom. Ideologija stranke bio je bundizam, socijalizam, židovski autonomizam i necionizam. Politički je bila ljevičarska.